आकापुल्को ट्रैवल गाइड
ह्यूगो, तुम्हें याद है हमारी कहानी कहाँ तक पहुँची थी?
मैं जानता हूँ बस एक ही मिनट बीता है, लेकिन लगता है जैसे एक पूरा साल गुज़र गया हो।
तो मुझे याद दिलाइए।
मैंने तुम्हें काम पर मुझे एक बड़ा प्रोमोशन मिलने के बारे में बताया था।
लास कोलिनास में तुम्हारे उज्जवल भविष्य के नाम।
और हेक्टर के...
पदावनति। मेरा कौशल एक आम पूल बॉय के लिए ज़्यादा उचित है।
जिससे मेमो के लिए रास्ता साफ़ हो गया।
ज़ाहिर है, हमें अभी भी एक हेड पूल बॉय की ज़रूरत है।
मैं एकदम परफ़ेक्ट बंदे को जानता हूँ।
बहुत सी लड़ाइयाँ और अलगाव हुए थे।
मेरे घर में कोई ऐसा शख़्स नहीं रह सकता
जो ऐसा बर्ताव करे।
माफ़ करना, हेक्टर, सब ख़त्म हो चुका है।
हमें अलग हो जाना चाहिए।
क्या?
चैड और मैं अलग हो गए।
हमने शादी रद्द कर दी।
लेकिन वहाँ प्यार का मौसम भी था।
ख़ासतौर से मेरे और हुलिआ के लिए।
मैं तुम्हारे साथ रहना चाहती हूँ।
डायेन को होटल के लिए सह-मालिक मिल गया था।
बेहद अमीर रिकार्डो वेरा।
मेरी माँ ने सारा को उसके स्वाभाविक रूप में अपना लिया।
लुपे को मेमो के लोरेना के साथ होने में कोई आपत्ति नहीं थी, एक शर्त पर...
तुम्हारे पास प्रोपोज़ करने के लिए एक महीना है।
और चैड ने तय किया कि उसे उस सबसे दूर छुट्टी बिताने की ज़रूरत थी।
बढ़िया नाचोस।
और... मैं क्या भूल रहा हूँ?
बस अब तक की सबसे ज़रूरी ख़बर।
- डैड? - हाँ, ठीक है।
चलो वहीं से शुरुआत करते हैं।
तुम्हें मालूम है मुझे सस्पेंस कितना ज़्यादा पसंद है।
अरे गज़...
अब।
आकापुल्को
ह्यूगो।
यह तुम्हारी कज़िन, पालोमा है।
रुकिए। इतने सालों से मेरी एक कज़िन थी?
आपको मालूम है बिना कज़िन्स के एक मेक्सिकन होना कितना मुश्किल है?
डैड, आप यहाँ क्या कर रहे हैं?
पता है, मैं पास में ही था और...
और मैंने ये फूल देखे और मुझे याद आया कि तुम्हें फूल पसंद हैं।
- तो, ख़ैर... - ठीक है, बढ़िया है।
अगर आपके यहाँ आने की यही एक वजह है, तो काम पूरा हो गया।
- नहीं। मैं... - मैं बस ट्यूलिप निकाल देती हूँ
चूँकि मुझे अभी भी उनसे एलर्जी है,
- लेकिन मुझे अच्छा लगा कि आप ये लाए। - ओह, हाँ। ट्यूलिप।
अच्छा, ठीक है।
सच यह है कि मैं एक दोस्त के मेमोरियल के लिए आकापुल्को आया हूँ।
लेकिन जब से मैं यहाँ आया हूँ,
मैं तुमसे मिलने की हिम्मत जुटा रहा हूँ।
साथ ही, कज़िन्स।
ख़ैर, चूँकि तकनीकी रूप से आप इस जगह के मालिक हैं,
मैं क़ानूनी रूप से आपको बाहर नहीं रख सकती।
हाँ।
अगर आप यहाँ समय बिताना चाहते हैं, मैं इन फूलों को पानी में डालकर आती हूँ।
ट्यूलिप्स के बिना, बेटा!
मैं नहीं चाहता तुम्हें साँस लेने में दिक्कत हो।
मैं एक कमाल का डैड हूँ।
क्या चल रहा है?
जैसे ही मेरी समझ में आया कि हम हुलिआ से मिलने जा रहे हैं,
पता चला कि यह आपकी बेटी का घर है।
आपने मुझे कभी उसके बारे में बताया क्यों नहीं?
मैं शर्मिंदा था।
पालोमा और मेरा इतिहास बहुत उलझा हुआ है।
अच्छा, ठीक है। लेकिन आपके और हुलिआ के बीच क्या हुआ था?
क्योंकि आपकी कहानी में आप बस शुरुआत कर ही रहे थे।
वह सच है।
हमारी कहानी बस शुरू ही हुई थी।
और उसके अगले अध्याय में तमाम उतार-चढ़ाव और मोड़ हैं।
साज़िश, धोखे और, ज़ाहिर है, रोमांस।
- शुरू करें? - मेरे पास कोई और विकल्प है?
नहीं।
डॉन पाब्लो और डायेन द्वारा
मेरी माँ की शादी का इंतज़ाम किए हुए एक महीना बीता था
और हुलिआ और मैं एक जोड़ी बन गए थे।
अब तुम "संचालन के सहायक प्रमुख" लग रहे हो।
यह परफ़ेक्ट है।
मुझे यक़ीन नहीं हो रहा कि तुमने वाक़ई यह बनाई है।
मतलब, वह तब होता था जब हमें अकेले में समय मिल पाता था।
बस करो।
मैडम नोरा। इतनी जल्दी यहाँ आने के लिए माफ़ कीजिए।
मैंने कल देर रात को ही माक्सिमो की यूनिफ़ॉर्म सीकर तैयार की थी।
आपको मालूम है कि इसकी एक बाँह दूसरी बाँह से तीन सेंटीमीटर छोटी है?
बिल्कुल।
मुझे इसका कन्फर्मेशन सूट भी ख़ास अलग से बनवाना पड़ा था।
क्या? सच में?
- तुम जानती हो तुम यहाँ कभी भी आ सकती हो। - शुक्रिया।
बस अपने हाथ वहाँ रखना जहाँ भगवान उन्हें देख सके।
- अरे, नहीं। - नाश्ता?
वह इस्तेबान पर छोड़ दो! मैंने चीलाक़िले बनाए हैं।
अगर तुम्हें चीलाक़िले पसंद नहीं हैं, तो मैंने अंडा भुर्जी बनाई है।
मुझे बस इसके ऊपर से टोटोपोस हटाना होगा।
हालाँकि वह सुनने में अच्छा लग रहा है, हमें जाना है।
मैं पहली बार एक स्टाफ़ मीटिंग की अध्यक्षता करने जा रहा हूँ!
अरे, नहीं। नहीं। रुको! मैं एक बुरी मेज़बान महसूस कर रही हूँ।
- कम से कम मुझे तुम्हारे लिए... - लंच बनाने दो!
इस्तेबान पर छोड़ दो!
- शुक्रिया। - शुक्रिया।
मैं क्या कर सकती हो, है ना? मेरा पति सब कर लेता है। कितने सौभाग्य की बात है!
बिल्कुल!
- हमें बुराई से बचा। आमीन। - आमीन।
बाद में मिलते हैं। बहुत-बहुत शुक्रिया। बहुत बढ़िया है।
- शुभकामनाएँ, मेरे बच्चे! - आपसे प्यार है, माँ!
वे कितनी जल्दी बड़े हो जाते हैं।
मेरी माँ ख़ुश थीं कि उन्हें दोबारा प्यार मिल गया था।
और जबकि उन्हें अपने नए पति का आसपास होना अच्छा लगता था,
उन्हें "इस्तेबान पर छोड़ दो" से सामंजस्य बिठाने में दिक्कत हो रही थी।
सारा को दूसरी समस्याएँ हो रही थीं।
ठीक है, बस हो गया।
मैं जानती हूँ आप मेरा शैम्पू चुरा रहे हैं।
वह लाल ढक्कन वाला जिसमें तुरंत झाग होता है, जिसमें आम जैसी महक है
और जिससे मेरे बाल रेशम जैसे मुलायम हो जाते हैं?
इस्तेबान, वह मेरा कंडीशनर है! आप वह भी चुरा रहे हैं?
अरे, तुम!
बाथरूम की चौकीदारी करने के बजाय, अपना कमरा साफ़ करने की कोशिश करो!
मैं कोई इंसानी लॉन्ड्री सेवा नहीं हूँ!
क्या आपने मेरे लूफाह का इस्तेमाल किया?
नहीं!
लास कोलिनास
चूँकि हमने एक महीने पहले ही डेट करना शुरू किया था,
हुलिआ और मैंने तब तक लास कोलिनास में हमारा ख़ुलासा नहीं किया था।
और हालाँकि छुप-छुपकर मिलना मज़ेदार था...
नारंगियाँ?
आह...
ग्यारह पपीते। चेक।
...ज़रा भी प्राइवेसी ढूँढ पाना मुश्किल था,
चाहे हमारे प्यार का जोश कितने ही उफान पर था।
ठीक है, तो मैं बारह बजे तुमसे कूड़ेदानों के पास मिलूँगी?
बात पक्की रही।
आशा करते हैं आज मछली नहीं फेंकी गई होगी।
मेमो, तुम क्या कर रहे हो?
मैं लुपे से छुप रहा हूँ।
उसने मुझे लोरेना को प्रोपोज़ करने के लिए एक महीना दिया था।
लेकिन उसका मतलब 30 दिन था या 31?
क्योंकि उस तरह मेरे पास एक दिन और है।
मुझे बस पता नहीं है कि वह चंद्र कैलेंडर देख रही थी या ग्रेगोरियन।
तुम पिछले हफ़्ते मेले में प्रोपोज़ करने वाले थे ना?
हाँ, लेकिन फिर वह चरखी-झूला ख़राब हो गया
और "क्रेज़ी माउस" वाला रोलरकोस्टर उतना रोमांटिक नहीं लगा।
मेरी जान के लिए कुछ भी परफ़ेक्ट नहीं लग रहा है।
यह कितना प्यारा है।
ख़ैर, जो प्यारा नहीं है वह ऐसी औरत के हाथों मारा जाना है
जिसके पास औद्योगिक लॉन्ड्री मशीनों तक पहुँच हो।
उन्हें ख़ून का एक धब्बा भी नहीं मिलेगा।
माक्सिमो, सुबह वाली मीटिंग के बाद प्लीज़ सोचने में मेरी मदद करना?
मैं उसमें नहीं आऊँगा। मैं लुपे से मुलाक़ात होना का ख़तरा नहीं उठा सकता।
ज़रूर, तुम्हें जो चाहिए मैं उसमें मदद करूँगा।
लेकिन तुम मेरी पहली आधिकारिक...
शुभकामनाएँ! मुझे तुम पर विश्वास है!
याद रखना कि प्रोफ़ेशनल बर्ताव करो। यह गार्ड बहुत गॉसिप करता है।
जी, सर।
मैं आपको वे काग़ज़ात ज़रूर से बाद में भेज दूँगी।
ठीक है, सहकर्मी।
और मैं तुम्हें वह दूसरे काग़ज़ात भी दे दूँगा जिनके बारे में हमने बात की थी।
साथ ही कुछ फ़ाइलें भी। फ़ाइलें भी ज़रूरी हैं।
ठीक है, यहीं रुक जाइए।
यह उदास, भावुक आदमी जो पहाड़ों की चोटियों से अपने प्यार का इज़हार करना चाहता है,
मेरा पिता है?
वह घमंडी, आत्म-आसक्त करोड़पति?
बेटा। अब मैं अरबपति हूँ।
- माफ़ कीजिए, काफ़ी समय हो चुका है। - कोई बात नहीं। चिंता मत करो।
पिछली बार जब मैंने इन्हें देखा था, वह एक पहले से रिकॉर्ड किए गए मैसेज के ज़रिये था
जो इन्होंने मेरे बिज़नेस स्कूल के ग्रेजुएशन पर एक आईपैड पर भेजा था।
वह आईपैड मॉडल तब तक बाज़ार में आया ही नहीं था।
और मैंने पिटबुल की उपस्थिति का इंतज़ाम भी किया था, जब उसकी लोकप्रियता चरम सीमा पर थी। "डाले।"
पता है क्या? मेरे ख़्याल से यह बेहतर रहेगा अगर आप लास कोलिनास के बारे में बात करें।
क्या मैं पीने के लिए कुछ लाऊँ?
- सैनपेलेग्रीनो पानी... - मैं ह्यूगो से बात कर रही थी।
- ओह। पानी अच्छा रहेगा। - ठीक है।
मेरे लिए भी वही।
बस बुलबुलों वाला।
और नींबू के साथ। या बड़ा नींबू।
जो तुम चुनो।
तुम्हें लगता है उसने मेरी बात सुनी?
क्या मुझे जाकर उसे बताना चाहिए?
ठीक है, ठीक है।
मैं क्या कह रहा था?
ओह, हाँ, हाँ।
मैं अपनी पहली मीटिंग का संचालन करने जा रहा था।
और जहाँ डायेन अपने आइकॉनिक, नाटकीय परिचय के लिए जानी जाती थी,
चैड के अभी भी उसके आत्म-खोज वाले सफ़र पर होने के कारण,
उसका अंदाज़ थोड़ा अलग था।
सभी को गुड मॉर्निंग।
अब से माक्सिमो मीटिंग का संचालन करेगा।
क्योंकि एक दिन यह डॉन पाब्लो का कार्यभार संभालेगा
जो मुझे छोड़कर चले जाएँगे।
क्योंकि पता है क्या, दोस्तों? लोग यही करते हैं।
वे चले जाते हैं।
बेहतर होगा हालात और बुरे होने से पहले तुम मीटिंग शुरू कर दो।
ठीक है। उसके लिए शुक्रिया, डायेन।
इससे पहले कि हम आज
अपने मेहमानों के सबसे आलीशान सपने सच करें, बस कुछ घोषणाएँ हैं।
बस उनका सपना समुद्री गलों को खाना खिलाना न हो,
क्योंकि उससे वे बहुत आक्रामक हो जाते हैं।
कल, वे चुर्रो मिठाई पकड़े हुए एक बच्चे को लगभग उठाकर ले गए थे।
हम ऐसे चुर्रो खोते नहीं रह सकते।
साथ ही, बेटो, "सिंको डे मायो" के लिए बार को अच्छे से स्टॉक कर लेना।
यह अमेरिकी पर्यटकों के लिए... बड़ी छुट्टी होती है।
बहुत सारी बियर।
और हेक्टर।
मैं चाहता हूँ आज रात तुम पूरे पूल वाले क्षेत्र को अच्छे से साफ़ करो।
बस इतना ही है।
कोई सवाल?
कोई भी?
क्या किसी को भी कोई सवाल पूछना है?
लुपे, मैंने तुम्हें देखा ही नहीं।
मेमो कहाँ है?
दरअसल मैंने ध्यान ही नहीं दिया कि मेमो यहाँ नहीं है।
शायद इसलिए क्योंकि यह इतना लंबा 31 दिन का महीना है।
शायद मैंने उसके ऊपर ध्यान नहीं दिया।
मीटिंग स्थगित हुई।
माक्सिमो।
ओये, वहाँ बढ़िया काम किया, एह।
एक अच्छे दोस्त को अच्छा करते देखकर हमेशा अच्छा लगता है।
ओह, गज़ब। शुक्रिया, हेक्टर। मैंने कोशिश की...
सुनो, मैं जानता हूँ तुमने कहा था मैं सफ़ाई की ड्यूटी पर हूँ,
लेकिन मैं चाहता हूँ कोई मेरे लिए काम संभाल ले।
मेरा एक बहुत, बहुत, बहुत, बहुत, बहुत ज़रूरी अपॉइंटमेंट है।
कैसा अपॉइंटमेंट?
ओह, गज़ब। तुम वाक़ई मुझसे पूरी बात उगलवाओगे।
ठीक है, ख़ैर, बस ऐसा कह लो कि अगर मैं नहीं गया,
तो मैं "हेक्टर, अंग दान अस्वीकार करने वाला" बन जाऊँगा।
तुम अंग दान कर रहे हो?
कितनी बहादुरी की बात है!
मैं ऐसे ठप्पे दूसरों के लिए छोड़ दूँगा, लेकिन समझने के लिए शुक्रिया।
और, माक्सिमो, प्लीज़, अगर मैं इस प्रक्रिया में बच नहीं पाया, तो मेरी कहानी सुनाना।
माक्सिमो, मेरा सबसे अच्छा दोस्त।
तो, तुम्हें लगता है कोई और पूल बार को स्टॉक कर सकता है?
क्या तुम्हारा भी कोई अपॉइंटमेंट है?
- नहीं, मेरा बस मन नहीं है। मुझे नींद आ रही है। - ठीक है।
मेरे ख़्याल से मैं ही कर दूँगा। तुम जाकर आराम करो।
शुक्रिया, माक्सि।
तुम सबसे अच्छे दोस्त और बॉस हो, यार।
तुम्हारे सहकर्मी तुम्हारे लिए काम करना वाक़ई पसंद कर रहे हैं, माक्सिमो।
शुक्रिया।
यह तारीफ़ नहीं है।
मैं जानता हूँ सीमाएँ बाँधना मुश्किल होता है, लेकिन अब जब तुम इस पद पर हो,
तुम स्टाफ़ के साथ बहुत दोस्ताना व्यवहार नहीं करना चाहोगे।
मैं इसके लिए आभारी हूँ, डॉन पाब्लो,
लेकिन चिंता मत कीजिए, ज़रूरत पड़ने पर मैं कड़क बन सकता हूँ।
और मैं ख़ास सिफ़ारिशों को लेकर स्टाफ़ को क़ाबू से बाहर नहीं होने दूँगा।
माक्सिमो! माक्सिमो गायार्दो?
क्या हमें कल छुट्टी मिल सकती है?
मेक्सिको शहर में "कल्चर क्लब" का प्रदर्शन है और हमें जाना है।
रिसर्च के लिए।
हाँ।
ठीक है।
तुम जा सकते हो।
लेकिन अगली बार जब कल्चर क्लब हमारे देश में एक बड़ा कॉन्सर्ट करने आएगा,
तुम उसके बारे में भूल जाना!
देखा? कड़क।
- क्या चल रहा है, मेमो? - अंग्रेज़ी, प्लीज़।
क्या चल रहा है, मेमो?
अरे, तुमने वाक़ई इस जगह को ठीक कर लिया।
तुमने यहाँ एक खिड़की बना दी?
ओह, यह नकली है।
मैं रोशनी का आभास देना चाहता था।
तो, क्या मीटिंग में लुपे ने मेरे बारे में पूछा था?
नहीं।
शायद।
मैं तुमसे और झूठ नहीं बोल सकता। हाँ।
मैं क्या करूँगा?
मैं प्रोपोज़ल तय नहीं कर पा रहा हूँ।
मेरे सारे आईडिया बहुत घिसे-पिटे या सामान्य या बहुत पेचीदा लग रहे हैं।
वैसे, तुम किसी को जानते हो जिसे वयस्क नाप का पांडा कॉस्ट्यूम चाहिए हो?
क्या ऐसा हो सकता है कि तुम इसके बारे में कुछ ज़्यादा ही सोच रहे हो?
मतलब, तुम क्लासिक आईडिया अपनाकर उसे "विंडो टू द सी" में प्रोपोज़ कर सकते हो।
तुम्हारा मतलब उस ख़ूबसूरत नज़ारे से है
जिसे लास कोलिनास का सबसे रोमांटिक स्थल माना जाता है?
मुझे वाक़ई कोई अंदाज़ा नहीं है कि मैंने उसके बारे में क्यों नहीं सोचा।
बस एक समस्या है कि उसे ख़ुद तक सीमित रखना नामुमकिन होगा।
नामुमकिन तब होगा जब तुम्हारा सबसे अच्छा दोस्त संचालन का सहायक प्रमुख ना हो।
सच में? तुम मेरे लिए यह करोगे?
आज रात, सूर्यास्त के समय।
लेकिन पांडा का सिर छोड़ देना। वह अजीब है।
मिस डेविस?
चार हाथों वाली मसाज के दौरान आपको परेशान करने के लिए माफ़ कीजिए,
लेकिन एक सरप्राइज़ मेहमान आया है जो आपसे मिलना चाहता है।
चैड?
दुर्भाग्यवश, नहीं।
मिस्टर वेरा आए हैं।
तुम मिस्टर वेरा नहीं हो।
मैं मिस्टर वेरा का बड़ा भाई हूँ, मिस्टर वेरा।
लेकिन तुम मुझे आलेहांद्रो बुला सकती हो।
आख़िरकार तुमसे मिलकर अच्छा लगा, डायेन।
मुझे पता नहीं था कि रिकार्डो का कोई भाई है।
आमतौर पर रिकार्डो होता है जो उसका अगला नया चमकदार खिलौना ख़रीद लेता है
और फिर टूट जाने पर उस खिलौने को ठीक करने की ज़िम्मेदारी मेरे सिर पर आती है।
तुम कहने की कोशिश कर रहे हो कि यह "खिलौना" टूटा हुआ है?
ख़ैर, मुझे पता नहीं।
मैंने अभी तक इसके साथ खेला नहीं है।
ख़ैर, अगर तुमने या तुम्हारे भाई ने हमें बताया होता कि तुम आने वाले हो,
हमने तुम्हारे लिए एक ख़ास स्वागत तैयार किया होता।
जैसे, उदाहरण के लिए, मैंने कपड़े पहने होते।
ओह। ओह, नहीं। मैं ठीक यही देखना चाहता था।
यह होटल और किसी आम दिन यह कैसा दिखता है।
अब से, मैं हमारी कंपनी के नए निवेश पर नज़र रखूँगा।
और तुम्हारा नया सह-मालिक होने के नाते, मैं ख़ुद शामिल होकर काम करना पसंद करता हूँ।
मतलब, अगर तुम पहले से ही ज़्यादा शामिल ना हो।
अच्छा, चार हाथ वाली मसाज के कारण।
मज़ेदार है।
पता है क्या?
तुम्हें हमारे लाजवाब रिसॉर्ट के एक आम दिन का टूर करवाने में मुझे बहुत ख़ुशी होगी।
शानदार।
जैसे ही मैं कपड़े पहन लूँ।
ज़रूर। बिल्कुल। हाँ।
लोरेना के साथ मेमो की जादुई रात के लिए
सब कुछ योजना अनुसार चल रहा था।
पता है क्या?
शायद पालोमा को एलर्जी मुझसे मिली है।
और यह है हमारा संचालन का नया सहायक प्रमुख, माक्सिमो,
हमारे मशहूर "विंडो टू द सी" में बस ऐसे ही सजावट बढ़ा रहा है।
माक्सिमो? वह सेविचे वाला बंदा?
ज़रूर। मेरे भाई ने मुझे तुम्हारे बारे में सब बताया है।
आपसे मिलकर अच्छा लगा। मुझे पता नहीं था मिस्टर वेरा का कोई भाई है।
तुम यह कहने वाले चौथे इंसान हो।
- अब मैं अपमानित महसूस करने लगा हूँ। - ओह, मुझे माफ़ कीजिए। मैं शर्मिंदा हूँ।
उसकी चिंता मत करो। लेकिन अगर तुम इसकी भरपाई करना चाहते हो,
तो तुम मेरे लिए थोड़ी मशहूर आकापुल्को सेविचे क्यों नहीं ले आते?
सेविचे की बात कर रहे हैं।
- बिल्कुल समझ रही हूँ। - हाँ।
बल्कि, क्यों ना हम चखने का कार्यक्रम रखें? यहीं। सूर्यास्त के समय।
क्या कहते हो?
मेहमान को वही मिलता है जो मेहमान चाहता है।
क्लासिक डॉन पाब्लो।
आओ।
ठीक इस तरफ़।
कभी-कभी हमारा मशहूर बैंगनी शिंशुमार दिखाई देता है, पॉल।
वह मेरे सबसे दोस्त की ज़िंदगी का सबसे बड़ा पल था...
- पॉल! - ...लेकिन मुझे आदेश मिला था
होटल के नए सह-मालिक से।
मैं क्या करता?
मेरे पास बिज़नेस के लिए अपने प्यारे दोस्त को निराश करने के अलावा और कोई रास्ता नहीं था।
मैं इसी बंदे को जानती हूँ।
ओह, तुम बुरे भाग में वापस आई हो।
अब तक मैं एकदम हीरो जैसा था।
क्या यह सही है, ह्यूगो?
शक है।
ख़ैर, कम से कम तुम मेरे लिए पेय लाई हो। इसका मतलब है उम्मीद अभी भी क़ायम है।
आप जारी रख सकते हैं।
मैं देखना चाहती हूँ यह कहानी किस दिशा में जाती है।
ठीक है।
ठीक है, अ... अब मैं असहज हो गया हूँ।
मैं कहाँ था?
तो...
मेरी माँ घर लौट रही थीं
जहाँ उन्हें लग रहा था कि उनके पास बहुत काम बाकी था।
जो, मेरी माँ के लिए, एक अच्छा दिन था।
तुम क्या कर रहे हो?
लॉन्ड्री?
बुरा मत मानना, मेरी दुल्हन, लेकिन वह काफ़ी स्पष्ट था।
तुमने कहा कि तुम इंसानी लॉन्ड्री सेवा बनकर थक गई हो।
और मैंने सोचा, इस्तेबान पर छोड़ दो।
लेकिन बच्चों को यह एक ख़ास तरीके से पसंद है।
तुम कपड़ों में बहुत ज़्यादा माड़ नहीं डाल सकते क्योंकि माक्सिमो की गर्दन बहुत संवेदनशील है।
अगर किया, तो उसकी गर्दन पर रैश...
ठीक है, यह वाली ठीक है।
यह मुलायम है, है ना?
ऐसा लग रहा है जैसे कपड़े के रूप में क्रीम हो।
लेकिन इसकी महक। सही महक लाना मुश्किल है...
ओह, यह ताज़ी महक है।
इससे आशा की महक आ रही है।
ख़ैर, मैंने तुम्हारे लिए लंच बनाया है। तुम्हें टॉरटिया खाना है?
अह-हँ।
यह लज़ीज़ है।
लास कोलिनास
उस दिन हुलिआ को बाँहों में पकड़ना और चूमना
काफ़ी कुछ मेरी माँ के इस्तेबान का टॉरटिया खाने जैसा था।
मुझे जितना मज़ा आना चाहिए था, उतना आया नहीं।
माफ़ करना, बात बस यह...
मैं मेमो को निराश करने के बारे में सोचना बंद नहीं कर पा रहा।
वह विंडो टू द सी में प्रोपोज़ करने के लिए बेहद उत्साहित था।
जानेमन, मेमो तुम्हारा सबसे अच्छा दोस्त है। वह समझ जाएगा।
ठीक है, अब मेरा भी ध्यान बँट गया है।
इस हफ़्ते ये सीगल काफ़ी तीव्र हैं।
फिर हम यह करना बंद कर सकते हैं? प्लीज़?
छुप-छुपकर मिलना थोड़े समय के लिए मज़ेदार था,
लेकिन अब मैं इसे और राज़ नहीं रखना चाहता।
लेकिन हम सेक्सी जासूसों की तरह हैं।
"सेक्सी जासूस" कूड़ेदान के बगल में खड़े होकर कपड़ों के ऊपर वाली मस्ती नहीं करते।
तुम नहीं चाहती कि दूसरे लोगों को पता चले कि तुम हमारे बारे में क्या सोचती हो?
तुम मेरे बारे में क्या सोचती हो?
बिल्कुल चाहती हूँ।
बात बस यह है कि...
मुझे ऐसा लग रहा है जैसे मैं वह लड़की बन रही हूँ जो उच्च अधिकारियों को डेट करती रहती है।
तुम मुझे एक उच्च अधिकारी समझती हो?
मैं गंभीर हूँ।
चैड को डेट करने के समय से...
मुझे डर है कि लोग मुझे मौकापरस्त समझते हैं।
लेकिन मेरे अपने सपने हैं।
मुझे बस नहीं लगता कि मैं फिर से उन तमाम रायों से जूझने के लिए तैयार हूँ।
और कूड़ा हटाने की कुशलता के लिए यह मेरा सुझाव है।
और कूड़ेदानों के बगल में मेरी प्रेज़ेटेशन पूरी हुई।
प्रभावशाली प्रेज़ेटेशन है।
मैं सुबह निर्देश फ़ैक्स कर दूँगा।
तुम लोगों को यहाँ काम की बात करते देखना बहुत अजीब है।
सबको हमारे रिश्ते के बारे में बताने से पहले मेमो और मैं यहीं चूमा करते थे।
मैं समझता हूँ कि अब तुम मेरे बॉस हो
और अब मैं दोबारा अदना सा पूल बॉय हूँ।
बहुत सारी टिप कमा रहा हूँ। लेकिन तुम में कुछ बात है
जिससे तुम्हें गंभीरता से लेना नामुमकिन हो जाता है।
मेरे ख़्याल से तुम्हारा चेहरा है।
मैंने तुमसे बस एक आराम कुर्सी खिसकाने को कहा था।
एक बार फिर, मुझे बस शोर सुनाई दे रहा है।
अरे, मेमो। तुम्हारे पास ज़रा समय है?
हाँ, है। बिल्कुल है।
ठीक है, बढ़िया। तो बात यह है।
तो, तुम जानते हो कैसे मैंने पहले कहा था कि तुम...
क्या तुम रो रहे हो?
मुझे माफ़ करना। मैं बस बहुत ख़ुश हूँ।
मैंने अपनी दादी को फ़ोन किया और उनसे कहा कि मैं प्रोपोज़ करने जा रहा हूँ
और वह इतनी उत्साहित थीं कि उन्होंने मुझे अपनी मंगनी की अँगूठी दे दी।
यह उससे कहीं बेहतर है जो मैंने खरीदी थी।
यह वाली तुम्हारे मूड के अनुसार रंग नहीं बदलती है।
गज़ब। तुम्हारी दादी कितनी निस्वार्थ हैं।
हाँ।
उन्होंने कहा कि आज मेरी मंगनी होने से उन्हें इतनी ख़ुशी होगी
कि उन्हें लगता है वह पाँच साल और जी सकती हैं।
ओह, गज़ब। सच में? कमाल की बात है।
दूसरी तरफ़, तुम्हारे जैसा पोता होने से,
मुझे यक़ीन है वह पहले ही एक पूर्ण और ख़ुशहाल ज़िंदगी जी चुकी हैं।
नहीं। उनकी ज़िंदगी बहुत मुश्किल रही है।
कई सालों में पहली बार वह मुस्कुराई हैं।
ख़ैर, तुम मुझे क्या बताना चाहते थे?
आज रात शैम्पेन के लिए तैयार हो जाओ
क्योंकि मैं अच्छी वाली बोतल लाने वाला हूँ।
- ये! - ये!
ऊँचे स्तर के रिसॉर्ट चलाने के लिए बदलाव ज़रूरी है।
अगर हमें कैनकून का मुक़ाबला करना है, हमें और युवा माहौल बनाना होगा। ज़्यादा सेक्सी।
तुम अपना बिज़नेस प्लान समझा रहे हो या डेटिंग के प्रति तुम्हारा रवैया?
मेरे ख़्याल से तुम्हारी और मेरी ख़ूब बनेगी, मिस डेविस।
यक़ीन मानो, मिस्टर वेरा।
तुम्हें चिंता करने की कोई ज़रूरत नहीं है। लास कोलिनास वर्तमान समय से कदम मिला रहा है।
ओह, ठीक है।
पुराना समय - आइसक्रीम
और यहाँ जॉनी एस्कूप्स के पीछे की
क्या सोच थी?
ओह। ख़ैर, जॉनी स्कूप्स एक संस्था है।
हमारे कुछ मेहमान यहाँ बस इसके पुराने समय के फ़्लेवर चखने के लिए आते हैं।
अच्छा?
एक मिंट चॉकलेट चिप, प्लीज़।
मिंट चॉकलेट चिप?
- अभी देता हूँ, सर। - शुक्रिया।
अब यहाँ नए ख़ून को लाने का समय हो गया है, डायेन।
- तुम जानती हो मैं सही हूँ। - अरे, जॉनी एस्कूप्स।
- नहीं! - अरे, नहीं!
मिस्टर वेरा। आपको परेशान करने के लिए माफ़ी चाहता हूँ,
लेकिन मेरे ख़्याल से मैंने आपके शानदार सेविचे चखने को और शानदार बनाने का
तरीका ढूँढ लिया है।
उसे विंडो टू द सी में रखने के बजाय,
क्यों ना हम पूरा सी यानि समुद्र ले लें?
मैं बीच का एक ख़ूबसूरत हिस्सा रिज़र्व कर सकता हूँ।
आपके पास ज़्यादा जगह होगी और...
हे भगवान। वह स्प्रिंकल्स डाल रहा है। यह ख़त्म ही नहीं हो रहा है।
क्या? हाँ।
ओह, ज़रूर। ओह, ज़रूर।
मेरे खाने के लिए तुम्हें जो भी जगह सबसे अच्छी लगे। मुझे तुम पर भरोसा है। हाँ।
- सच में? यह शानदार है, सर। - अह-हँ।
- ठीक है। - आपके होश उड़ जाएँगे।
और पता है क्या?
चूँकि अब हम ज़्यादा बड़ी जगह में कर रहे हैं, क्यों ना हम कुछ मेहमानों को बुला लें?
बीस। नहीं, चलो 30 लोगों को बुलाएँ।
और एक तरह का सेविचे लाने के बजाय,
अलग-अलग जगहों से अलग-अलग तरहों का ले आओ।
पूरे शहर से।
इसमें मज़ा आएगा ना?
बहुत मज़ा आएगा।
सब ठीक है, माक्सिमो?
एकदम ठीक है। दो थम्ब्स अप। काश मेरे पास तीसरा भी होता।
उसमें पूरा दिन लगा,
लेकिन मैं मिस्टर वेरा की माँगों को पूरा करते हुए सेविचे चखने के कार्यक्रम को कहीं और ले जाने में सफल रहा।
उस बीच, मेमो लोरेना को प्रोपोज़ करने का समय सूर्यास्त से मिलाने की कोशिश कर रहा था।
बस एक समस्या थी, वह बहुत तेज़ चलती थी।
मुझे अच्छा लगा कि तुम आज दोपहर को टहलना चाहते थे।
है ना? बहुत अच्छा है।
लेकिन काश हम इन पौधों को थोड़ा और देख पाते।
शायद हमें थोड़ा धीमे हो जाना चाहिए?
माफ़ करना। मैं हाई स्कूल में स्पीड-वॉकिंग प्रतियोगी हुआ करती थी।
वह झूठ नहीं है। मेक्सिको में स्पीड-वॉकिंग बहुत जानी-मानी है।
हमने क़रीब दस गोल्ड मेडल जीते हैं।
पता है क्या?
तुमने हमें धीमे करके सही किया। मतलब, इतनी जल्दी क्या है?
अब जब लुपे आंटी ने कह दिया कि हम डेट कर सकते हैं,
हम एक-दूसरे को जानने में आराम से समय बिता सकते हैं।
ज़रा सोचो हम कितनी चीज़ें पहली बार करने वाले हैं।
हमारी पहली सूर्यास्त की सैर... ...हमारी पहली रोड ट्रिप।
पहला कॉन्सर्ट जहाँ मैं मॉश पिट में खो जाऊँगा
और तुम्हें मुझे बचाने के लिए उससे जूझना पड़ेगा।
हाँ। मतलब, तुम्हारा वाला बहुत विशिष्ट है, लेकिन तुम समझ गए।
गज़ब।
यह जगह बहुत ख़ूबसूरत है।
मैं सहमत हूँ।
- मैं भी। - आह!
चलो चलें। दिन ख़त्म हो रहा है।
लुपे आंटी? क्या हो रहा है?
लुपे, मैं आज प्रोपोज़ नहीं कर रहा हूँ।
तुम प्रोपोज़ करने वाले थे?
एक सेकंड, मेरी जान।
देखो।
तुम्हारी भतीजी पूरी दुनिया में मेरे लिए सबसे ज़रूरी चीज़ है।
लेकिन यह सब बहुत तेज़ी से हो रहा है।
हमें एक-दूसरे के बारे में जानने और बिना दबाव मज़ा लेने के लिए
और समय चाहिए।
तो, तुम डरकर पीछे हट रहे हो?
नहीं! मैं अपनी दादी की अँगूठी भी ले आया।
अरे, नहीं!
लुपे...
मैं अपनी बाकी की ज़िंदगी तुम्हारे साथ बिताना चाहता हूँ।
मेरी आंटी के रूप में
लेकिन लोरेना से किसी भी चीज़ की जल्दी नहीं करवानी चाहिए।
यह सही नहीं है।
और आख़िरकार जब भी मैं उसे प्रोपोज़ करूँगा,
मैं वह ऐसे तरीके से करना चाहता हूँ, जिससे यह दिखाई दे कि मैं उसे कितनी गहराई से जानता हूँ।
वह सबसे अजीब प्रोपोज़ल था
जो विंडो टू द सी में कभी भी हुआ था।
ठीक है।
तुम अपना समय ले सकते हो। लेकिन सिक्योरिटी के तौर पर अँगूठी मुझे दो।
और उससे मेरी समझ में आया,
कि मुझे हुलिआ से भी जल्दबाज़ी करवानी बंद करनी होगी।
मुझे अपनी आँखों पर यक़ीन नहीं हो रहा था।
सेविचे पार्टी और शायद मेरा पूरा करियर बर्बाद हो गया था।
मुझे कुछ तो करना था। तो मैं भागा।
मैं डॉन पाब्लो को ढूँढने के लिए भागा।
वह इस पूरे समय सही थे। मैं सीमाएँ तय नहीं कर पा रहा था।
और अब, मैंने होटल के सह-मालिक के लिए सब बर्बाद कर दिया था।
आलेहांद्रो वेरा की पार्टी सेविचे टेस्टिंग
ओह। माक्सिमो।
मेरा भाई तुम्हारे बारे में सही था।
तुमने कमाल का काम किया।
तुमने हर चीज़ के बारे में सोचा।
मैंने किया?
सही कहा।
बढ़िया काम किया, माक्सिमो।
ध्यान रखना, डॉन पाब्लो। यह बंदा एक दिन तुम्हारी नौकरी ले लेगा।
यही योजना है, मिस्टर वेरा।
मुझे पता नहीं कहाँ से शुरू करूँ।
कैसे? कब? क्यों?
जब तुम सेविचे टेस्टिंग बीच पर ले गए,
तुम समुद्री गलों के बारे में अपनी ही चेतावनी भूल गए।
तो हमारे मेहमानों के बीच पर पहुँचने से पहले ही
मैंने यहाँ एक बैकअप कार्यक्रम की तैयारी कर ली।
लेकिन आपने मुझे पहले आगाह क्यों नहीं किया?
क्योंकि कभी-कभी, हारना ही सबसे बड़ी सीख होती है।
माक्सिमो, तुम्हें तय करना होगा कि तुम यहाँ स्टाफ़ के साथ दोस्त बनने आए हो,
या तुम होटल को सफल बनाने के लिए जो करना पड़े,
यह करने के लिए प्रतिबद्ध हो।
यह तुम्हारी पहली ग़लती थी।
उम्मीद है तुम तीन तक नहीं पहुँचोगे।
उस रात, मुझे समझ आया कि एक नई भूमिका में
ख़ुद को ढाल पाना कितना मुश्किल होता है।
डायेन के सामने भी ऐसी ही चुनौती थी,
उसके नए, बेहद हैंडसम सह-मालिक के साथ।
तुम सही हो।
हमें आइसक्रीम पार्लर बंद कर देना चाहिए।
हमें बूटीक स्टोर के लिए नए लोग चाहिए।
मुझे ख़ुशी है कि हम सहमत हैं।
इस पर शक मत करना, मिस्टर वेरा।
मैं अपने होटल को बचाने में जी-जान लगा दूँगी।
जिससे मुझे याद आया, आज शाम के अपने वेटर को हैलो कहो।
हे भगवान।
इनका अच्छा ख़्याल रखना, जॉनी।
हे भगवान।
मैं कूड़ा बाहर फेंकने वाला था क्योंकि मुझे लगा यह करना अच्छी बात होगी,
लेकिन किसी वजह से मुझे गहरी शर्मिंदगी महसूस हो रही है।
- क्या मैंने कुछ ग़लत किया है? - नहीं, मेरी जान।
तुम एकदम परफ़ेक्ट पति हो।
और यही समस्या है।
ख़ैर, मैं इससे कहीं ज़्यादा बुरा पति बन सकता हूँ।
मेरे लिए अभी एक बियर लाओ!
और ठंडी लाना!
नहीं, मैं नहीं कर सकता। प्लीज़ मुझे माफ़ कर दो।
दरअसल, तुम चाहती हो मैं तुम्हारे लिए बियर लाऊँ?
नहीं, मैं तुम्हें बदलना नहीं चाहती, इस्तेबान।
लेकिन जब तुम इतनी मदद करते हो, तो मेरे करने के लिए ज़्यादा कुछ नहीं बचता है।
यह अच्छी बात क्यों नहीं है?
ख़ैर, मैं बस अपने परिवार का ख़्याल रखना और तुम सबकी मदद करना चाहती हूँ।
मैं जानती हूँ यह पागलपन है, लेकिन ऐसा लगता है जैसे यहाँ तुम में से किसी को मेरी ज़रूरत नहीं है।
काम करने के लिए भी नहीं।
तुम क्या कर रहे हो?
कचरा फैला रहा हूँ। जिसे तुम्हें तुरंत साफ़ करना होगा।
और यह इस्तेबान पर मत छोड़ना!
तुम पागल हो।
मैं बस चाहता हूँ तुम ख़ुश रहो।
और यह समझो कि तुम्हें ज़िंदगी में और क्या चाहिए।
और मैं कम मदद करके मदद कर सकता हूँ।
वैसे, सच कहूँ तो, मुझे सफ़ाई करने से सुकून मिलता है।
ऊप्स! यहाँ क्या हुआ?
आटा गिर गया।
यह गिरने जा रही है थोड़ी बर्फ़!
मुझे कुछ दिखाई नहीं दे रहा है! रुको।
मैं इनके "हनीमून चरण" के ख़त्म होने का इंतज़ार कर रही हूँ।
कभी-कभी, चाहे इससे तुम्हारा दिल क्यों ना टूटे,
तुम्हें वह भूमिका स्वीकार करनी पड़ती है जो किसी और ने तुमसे निभाने को कहा हो।
हुलिआ, मैंने देर-रात वाले ड्राप बॉक्स द्वारा
हमारी चेक-आउट प्रक्रिया को बेहतर बनाने के तुम्हारे सुझाव के बारे में सोचा
और यह काफ़ी प्रगतिशील लग रहा है।
मैं इसके बारे में ऊपर बात करूँगा।
शाबाश, मिस्टर गायार्दो।
अगर यह तुम्हारे लिए ज़रूरी है, तो यह मेरे लिए ज़रूरी है।
तुम इंतज़ार करने लायक़ हो। तुम जितना चाहो, हम उतने धीमे चल सकते हैं, हुलिआ।
वह साल था जब मैंने बिज़नेस को प्राथमिकता देना सीखा।
चाहे जो भी हो।
और जिन रिश्तों को बनाने में मैंने इतनी मेहनत की थी, वे हमेशा के लिए बदलने शुरू हो गए।
अरे, माक्सिमो!
हाँ, ठ... ठीक है, बस हो गया। शांत हो जाओ।
कुछ घोषणाएँ हैं।
शुक्र है कि समुद्री गल कैनकून चले गए हैं।
और मैं हेक्टर और बेटो की तनख़्वाह में कटौती करूँगा
चूँकि हिमेना के कज़िन ने दोनों को हाय अलाय फ़ाइनल्स में देखा था।
साथ ही, हुलिआ, आलेहांद्रो वेरा और उनके सहकर्मी आज जा रहे हैं।
चलो सुनिश्चित करें कि उनकी विदाई शानदार हो।
याद रखना, हम यहाँ...
हुलिआ? क्या तुम्हें कोई घोषणा करनी है?
हाँ।
माक्सिमो और मैं डेट कर रहे हैं।
हम कुछ समय से साथ हैं और...
मुझे कोई परवाह नहीं है कि तुम में से कोई भी क्या सोचता है।
मुझे पता था, मुझे पता था, मुझे पता था! मैं जीत गया!
माक्सिमो और हुलिआ 1985 - 100,000 डॉलर
पैसे भरो, कमीनों!
तुम लोग एक दिन और इंतज़ार नहीं कर सकते थे?
मैं तुम दोनों के लिए बहुत ख़ुश हूँ,
लेकिन अगर पिछले मंगलवार को घोषणा की होती, तो ज़्यादा ख़ुश होता।
हेक्टर, तुम्हारे पास सौ के छुट्टे हैं?
मेरे पास सबके छुट्टे हैं।
लेकिन अभी के लिए, तुम्हारा घमंडी, आत्म-आसक्त पिता
पहाड़ों की चोटियों से अपने प्यार का ऐलान कर सकता था।
ठीक है। देखो ज़रा, तुम्हारे अपने घर में तुमसे बक-बक किए जा रहा हूँ।
मुझे बस ख़ुशी है कि मैं तुमसे मिल सका, पालोमा।
लेकिन हम तुम्हारा और समय ख़राब नहीं करेंगे।
माफ़ करना अगर हम ज़रूरत से ज़्यादा रुक गए हों।
पता है, मैं...
बस डिनर बनाने वाली थी।
क्या तुम मुझे रुकने का निमंत्रण दे रही हो?
दरअसल, मैं अपने कज़िन को निमंत्रण दे रही थी।
लेकिन चूँकि यह आपके साथ आया है, आप भी रुक सकते हैं।
ठीक है।
उप-शीर्षक अनुवादक : मीनू